Dit is dié probleem in die land en almal ignoreer dit. Ek gaan nie langer my mond hou nie. Iets moet aan die probleem gedoen word. Ek doen ’n beroep aan die regering om in te gryp.
Hoekom kyk jy my nog steeds aan asof jy nie weet waarvan ek praat nie? As hierdie op ’n sekondêre en tersiêre vlak aangebied was sou ons nie nou met ’n spul naïewe mense gesit het nie.
Luister, as daar meer van hierdie mense is, gaan daar nie meer iets soos ’n blou Maandag wees nie. Blou Maandae eis sy tol op ons almal se gemoedstoestand. Ek gee om oor mense se welstand. Ons hoef dan nie die dag so te verpes nie.
Ek dink die regering moet daaraan dink om vroetelpappas en -mammas te begin invoer. Almal se lewens gaan soveel beter wees. Ons gaan ’n land wees wat ons nooit was nie.
Ek het amper gesê “wat ons eens was” – ek dink nie dit gaan baie voordelig vir my wees nie. Ek nou besluit: Stem vir my vir president en ek sal seker maak daar is genoeg vroetelpappas en -mammas vir almal.